פרדריק מארץ'

פרדריק מארץ' (באנגלית: Fredric March;‏ 30 באוגוסט 1897 – 14 באפריל 1975) היה שחקן אמריקני זוכה שני פרסי אוסקר. נולד ברסין, ויסקונסין תחת השם 'ארנסט פרדריק מקינטיר ביקל'. הוא החל את הקריירה כבנקאי, אך בעקבות בעיה רפואית ממנה הבריא, למד להעריך מחדש את חייו וב-1920 החל לעבוד כניצב בסרטי ראינוע שנעשו בניו יורק. כשהוא מאמץ את שם המשפחה מארץ', קיצור שם משפחתה של אמו מלפני נישואיה (מארצ'ר). ב-1926 הופיע בברודוויי, תוך כדי קריירה כשחקן בסרטים. הוא היה מועמד לפרס האוסקר ב-1931 על תפקידו בסרט "משפחת המלוכה של ברודוויי", שהיה סרטו השלישי של הבמאי ג'ורג' קיוקור. הדמויות בסרט מבוססות באופן חופשי על משפחת ברימור, בו מארץ' מגלם את ג'ון ברימור. בקטגוריה בה התחרה באוסקר אותה שנה זכה ליונל ברימור על סרטו "נפש חופשייה". מארץ' הוא אחד משמונה שחקנים שזכו בפרס אוסקר לשחקן הטוב ביותר פעמיים. הוא זכה ב- 1933 על "ד"ר ג'קיל ומר הייד" בבימויו של רובן ממוליאן, אף על פי שחלק את הפרס עם ואלאס בירי על תפקידו ב"האלוף", כי היה ביניהם תיקו (כמו שקרה בטקס האוסקר ה-41). 14 שנה אחר כך זכה בפרס האוסקר על תפקידו בסרטו של ויליאם ויילר "שנות חיינו היפות ביותר". בנוסף היה מועמד פעמיים נוספות לפרס האוסקר: על הגרסה הראשונה של "כוכב נולד" (1937) ועל הגרסה הקולנועית הראשונה של "מותו של סוכן" (1951), על פי המחזה המצליח של ארתור מילר. ב- 1954 הוא הנחה את טקס האוסקר ה-26 יחד עם הזמר-שחקן דונלד או'קונור. מארץ' היה אחד השחקנים היחידים של אותה תקופה (שנות החמישים) שניתן לו חופש אומנותי רב בו היה יכול להחליט על בחירת תפקידיו ובכך להימנע מליהוק שחוזר על עצמו ומקבע אותו. בתקופה זו הופיע בברודוויי באותה תדירות כמו הופעותיו בקולנוע, ולכן הקריירה הקולנועית שלו לא הייתה פורייה כמו בעבר. שיחק בסרטו של סטנלי קריימר "משפט הקופים" (1960), שעליו זכה בפרס השחקן בפסטיבל ברלין ובסרטו של ג'ון פרנקנהיימר שבעה ימים במאי (1964) בתור נשיא ארצות הברית ג'ורדן ליימן, תפקיד עליו היה מועמד לפרס השחקן הטוב ביותר בגלובוס הזהב ב-1964. כשמארץ' עבר ניתוח של סרטן הערמונית ב-1972, נראה כי הקריירה שלו הסתיימה ושימיו ספורים, אך בכל זאת הספיק לתת עוד הופעה גדולה אחת לפני שנפטר, בסרט "איש הקרח", עיבוד למחזה של יוג'ין או'ניל. הוא נפטר ב-1975 בלוס אנג'לס. שרה ובן (1930) משפחת המלוכה של ברודוויי (1930) ד"ר ג'קיל ומר הייד (1931) - פרס האוסקר סימן לחצייה (1932), של ססיל ב. דה-מיל הנשר והעורב (1933), לצד קרי גרנט The Barretts of Wimpole Street (שנת 1934) אנה קרנינה (1935), לצד גרטה גרבו מרי מלכת סקוטלנד (1936), לצד קתרין הפבורן, בסרטו של ג'ון פורד Anthony Adverse (שנת 1936), של מרווין לרוי כוכב נולד (1937) - מועמד לפרס האוסקר הפיראט (1938), של ססיל ב. דה-מיל סוזן ואלוהים (1940), של ג'ורג' קיוקור הרפתקאותיו של מארק טוויין (1944), על פי מארק טוויין מחר, העולם! (1944), עם בטי דייוויס שנות חיינו היפות ביותר (1946) - פרס האוסקר זו מדינה גדולה (1951), עם גרי קופר וג'ין קלי מותו של סוכן (1951) - מועמד לפרס האוסקר, פרס גלובוס הזהב, שחקן דרמה. אדם על חבל מתוח (1953), של איליה קאזאן סוויטת מנהלים (1954) של רוברט וייז גשרי טוקו רי (1954), עם גרייס קלי שעות גורליות (1955), של ויליאם ויילר אלכסנדר הגדול (1956) האיש בחליפה האפורה (1956), עם גרגורי פק אמצע הלילה (1959), של דלברט מאן - מועמד לפרס גלובוס הזהב, שחקן דרמה. משפט הקופים (1960) הרופאים הצעירים (1961), עם בן גאזארה The Condemned of Altona (שנת 1962), של ויטוריו דה סיקה שבעה ימים במאי (1964), עם ברט לנקסטר וקירק דאגלס - מועמד לפרס גלובוס הזהב, שחקן דרמה. הומברה (1967), עם פול ניומן בסרטו של מרטין ריט איש הקרח (1973) מדיה וקבצים בנושא פרדריק מארץ' בוויקישיתוף פרדריק מארץ', במסד הנתונים הקולנועיים IMDb (באנגלית) פרדריק מארץ', באתר AllMovie (באנגלית) פרדריק מארץ', באתר Rotten Tomatoes (באנגלית) פרדריק מארץ', במסד הנתונים הקולנועיים KinoPoisk (ברוסית) פרדריק מארץ', באתר MusicBrainz (באנגלית) פרדריק מארץ', באתר Discogs (באנגלית) פרדריק מארץ', באתר "Find a Grave" (באנגלית) פרדריק מארץ', באתר אנציקלופדיה בריטניקה (באנגלית) לצד ספנסר טרייסי, גרי קופר, מרלון ברנדו, דסטין הופמן, טום הנקס, דניאל דיי-לואיס, ג'ק ניקולסון ושון פן